text: Snevejr giver igen travlhed hos Falck
  16 februar 2011 kl. 07.29
  Snemængderne og den voldsomme fygning har givet Falck nok at lave. Siden midnat har der været knap 100 fritrækninger af personbiler.
  Billisterne kører i grøften og lastbilerne skøjter rundt. Det kan mærkes på travlheden hos Falck.
  - Vi har rigtig, rigtig travlt, siger Åse Nielsen, som er supervisor på Vagtcentral Syd i Kolding. 
  Der har i alt været omkring 90 fritrækninger af personbiler siden midnat i Syd- og Sønderjylland. 
  Hvis man ser på tallene for fritrækninger af større køretøjer som busser og lastbiler har der på landsplan været 60 fritrækninger siden midnat.
  